Θέλεις να μεταμορφώσεις την κατοικία σου και να ομορφύνεις τη ζωή σου μέσα σε αυτή; Με το κατάλληλο στεγαστικό δάνειο ανακαίνισης μπορείς να εκσυγχρονίσεις και να βελτιώσεις, λειτουργικά ή αισθητικά το σπίτι σου, χωρίς να επιβαρύνεις την καθημερινότητά σου. Για περιορισμένες εργασίες το στεγαστικό δάνειο μπορεί να χορηγηθεί χωρίς προσημείωση και έως του ποσού των 20.000 ευρώ με μικρή διάρκεια αποπληρωμής (π.χ. έως 8 χρόνια), ενώ για εκτεταμένες εργασίες ανακαίνισης χρειάζεται προσημείωση του ακινήτου. Στις εργασίες ανακαίνισης περιλαμβάνονται τα πάντα – από τους ελαιοχρωματισμούς και την αλλαγή δαπέδων, μέχρι την αντικατάσταση των σωληνώσεων. Ξυλουργικές εργασίες, γυψοσανίδες διακόσμησης, υδραυλικές και ηλεκτρολογικές εργασίες, τοποθέτηση πλακιδίων και μαρμάρων είναι μόνο κάποιες από τις εργασίες που καλύπτονται. Επίσης, στεγαστικό δάνειο για ανακαίνιση σπιτιού μπορούν να αιτηθούν και όσοι εκμεταλλεύονται ακίνητα (π.χ. μέσω airbnb).